149. löggjafarþing 2018–2019.	Prentað upp.

Þingskjal 1579 — 938. mál.	Liður felldur brott.

Fyrirspurn

til sjávarútvegs- og landbúnaðarráðherra um hafrannsóknir.

Frá Ásmundi Friðrikssyni.

1.	Telur ráðherra þörf á að auka fjárveitingar til Hafrannsóknastofnunar í ljósi mikilvægis hennar fyrir vöktun og rannsóknir á umhverfisþáttum og lífríki Íslandsmiða?

2.	Hver er skoðun ráðherra á námsframboði hér á landi á sviði hafrannsókna, t.d. á sviði fiskifræði og haffræði? Er framboðið nægt að mati ráðherra?

3.	Hyggst ráðherra beita sér fyrir því að gerð verði áætlun um hafrannsóknir til nokkurra ára í senn sem lögð verði fyrir Alþingi til samþykktar og ef svo er, hvenær má búast við slíkri áætlun?

Skriflegt svar óskast.